Държавен вестник, бр. 78, 2017 г., стр. 57

БРОЙ  78	
Д Ъ Р Ж А В Е Н  В Е С Т Н И К 	
СТР.  57  
Заявление 
стр.8/8
 І. Заявление Б7 за вписване на обстоятелства относно действителни собственици съдържа полета, обединени в групи, в които данните се попълват както следва: 
1. група "Идентификация" с единствено поле № 1 "ЕИК/ПИК, номер по национален регистър и фирма", в което се посочва единният 
идентификационен код (ЕИК)/ персоналният  идентификационен код (ПИК), по чиято партида се иска вписване, заличаване или обявяване, номерът, с който 
дружеството е регистрирано по национален регистър и фирмата, като полето ЕИК/ПИК не се попълва при подаване на заявление за първоначално вписване.  
2. група "Уточнение относно заявлението" със следните полета:  
а) поле "Допълнително заявление" за отбелязване наличието или липсата на допълнително заявление; когато има допълнително заявление се 
отбелязва съответният образец; полето не се попълва при подаване на заявлението по електронен път;  
б) поле "Вид на вписването" за отбелязване на първоначално вписване или промяна в обстоятелствата;  
3. група "Данни за заявителя" със следните полета:  
а) поле "Име", в което се посочва името на заявителя;  
б) поле "ЕГН/ЛНЧ", в което се посочва единният граждански номер (ЕГН), личният номер на чужденец (ЛНЧ) или година, месец и дата на раждане на 
заявителя; 
в) поле "Място на раждане", в което се посочват населеното място и държавата, в която заявителят е роден, когато заявителят няма ЕГН или ЛНЧ;  
г) поле "Постоянен адрес", в което се посочват държавата, населеното място, пощенският код, областта, общината, районът, жилищният комплекс, 
улицата, номерът на сградата, номерът на входа, номерът на етажа и номерът на апартамента, където е постоянният адрес на заявителя, когато заявителят няма 
ЕГН или ЛНЧ; 
 д) поле "Качество на заявителя" за отбелязване едно от следните качества на заявителя: "търговец", "прокурист", "друго лице в предвидените по закон 
случаи", "адвокат с изрично пълномощно".  
4. група "Дружество, регистрирано в юрисдикция с преференциален данъчен режим" със следните полета:  
а) поле 1б „Номер по национален регистър“, в което се посочва номера на дружеството, под който е вписано в съответния регистър, съгласно 
местното законодателство, по регистрация на дружеството. 
б) поле № 531 "Фирма", в което се посочва наименованието, под което дружеството е регистрирано в съответната юрисдикция с преференциален 
данъчен режим, без да се посочва правната форма;  
в) поле № 532 "Изписване на чужд език", в което се посочва начинът, по който фирмата (включително означението за правната форма) се изписва на 
латиница; попълването на това поле не е задължително; 
 г) поле № 533 "Седалище и адрес на управление", в което се посочват държавата, населеното място, пощенският код, областта, общината, районът, 
жилищният комплекс, улицата, номерът на сградата, номерът на входа, номерът на етажа и номерът на апартамента или офиса, в който се помещава 
управлението на дейността на дружеството; по желание може да се посочат телефон, факс, адрес на електронна поща, интернет страница;  
д) поле № 534 "Представители", в което се посочват име/фирма/наименование и единният граждански номер (ЕГН), личният номер на чужденец 
(ЛНЧ) или годината, месецът и датата на раждане, държавата, чиито граждани са лицата, представляващи дружеството, единният идентификационен код (ЕИК), 
кодът по БУЛСТАТ, държавата, а в случаите, когато представител е юридическо лице - и името, ЕГН/ЛНЧ или годината, месецът и датата на раждане, 
държавата, чиито граждани са лицата, представляващи юридическото лице - представител;  
е) поле № 535 "Начин на представляване", в което се отбелязва начинът на представляване ("заедно", "поотделно" или "по друг начин", като в този 
случай се посочва по какъв друг начин се осъществява); това поле не се попълва, когато дружеството се представлява само от едно лице; 
ж) поле № 536 "Специални условия", в което се посочват условията във връзка с учредяването, съществуването и прекратяването на дружеството;  
5. група „Дружества, контролирани пряко или непряко от дружество, регистрирано в юрисдикция с преференциален данъчен режим“, със следните 
полета: 
а) поле № 537 „Дружество, контролирано пряко от дружеството, регистрирано в юрисдикция с преференциален данъчен режим“, в което се посочват 
фирмата или наименованието на дружеството, правната форма,  номерът, под който дружеството е вписано в националния си регистър, държава,  седалище и 
адрес на управление, име/имената на лицето, което представлява дружеството според регистъра, в който е вписан (ако има такъв регистър), вкл. техните имена, 
гражданство и дата на раждане, начинът на представляване. 
б) поле № 538 „Дружество, контролирано непряко от дружеството, регистрирано в юрисдикция с преференциален данъчен режим“, в което се 
посочват фирмата или наименованието на дружеството, правната форма,  номерът, под който дружеството е вписано в националния си регистър, държава, 
седалище и адрес на управление, име/имената на лицето, което представлява дружеството според регистъра, в който е вписан (ако има такъв регистър), вкл. 
техните имена, гражданство и дата на раждане, начинът на представляване. 
6. група "Обстоятелства по чл. 4 от Закона за икономическите и финансови отношения с дружества, регистрирани в юрисдикции с преференциален 
данъчен режим, контролираните от тях лица и техните действителни собственици (ЗИФОДРЮПДРКТЛТДС) с единствено поле № 540, в което се отбелязва 
заявяването за вписване на съответното обстоятелство по чл. 4 от ЗИФОДРЮПДРКТЛТДС;  
7. група "Действителни собственици - физически лица" с единствено поле № 550, в което се посочват името на действителния собственик - физическо 
лице, участващо пряко или косвено в дружеството, единният граждански номер (ЕГН), личният номер на чужденец (ЛНЧ) или годината, месецът и датата на 
раждане на лицето;  постоянен адрес: държава, населено място, пощенски код, област, община, район, жилищен комплекс, улица, номер на сграда, номер на 
вход, номер на етаж, номер на апартамент; 
8. група "Адрес на електронна поща за изпращане на указания и връчване на отказ по чл. 24 от Закона за търговския регистър и регистъра на 
юридическите лица с нестопанска цел и/или адрес на територията на страната за връчване на отказ" със следните полета: 
а) поле "Съгласие за получаване на отказ/указание по електронен път" за отбелязване съгласието или несъгласието на заявителя за получаване по 
електронен път на постановен отказ и дадени указания по заявлението; 
б) поле "Адрес на електронна поща", в което се посочва адресът на електронната поща за изпращане на указания и връчване на отказ, ако заявителят е 
заявил съгласие за получаването им по електронен път;  
в) поле "Адрес на територията на страната за връчване на отказ по чл. 24 от Закона за търговския регистър и регистъра на юридическите лица с 
нестопанска цел", в което се посочват името, съответно фирмата/наименованието на адресата, държавата, населеното място, пощенският код, областта, 
общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса; полето се 
попълва, когато не е заявено съгласие за получаване на отказ по електронен път и заявителят желае да получи отказа на адрес на територията на РБългария;  
9. група "Приложения" със следните полета: 
 а) поле "Номер на предходно заявление", в което се посочва входящият номер на заявлението, по което е постановен отказ и от което ще се ползват 
вече представени документи; 
 б) поле "Описание" за отбелязване на приложените към заявлението документи и на документите, които ще се ползват от предходно заявление;  
10. група "Подпис" с единствено поле за подпис на заявителя. При подаване на заявлението по електронен път, това поле не се попълва.  
ІІ. Ако мястото в някои групи или полета не е достатъчно, към заявлението се прилага допълнително заявление по образец Б7, в което са попълнени 
съответните полета. Когато заявителите са повече от едно лице групи „Данни за заявителя" и "Подпис" се попълват за всеки един от тях, а в случаите, когато 
мястото за попълване на заявителите в образеца не достига, се прилага допълнително приложение З1.  
ІІІ. Когато се заявява заличаване на вписано обстоятелство, в образеца на заявлението срещу съответното поле се отбелязва "Заличаване". 
 ІV. Промяна в обстоятелствата се заявява за вписване, като в поле № 1 "номер и наименование" се посочва номерът, с който дружеството е 
регистрирано. Ако се заявява промяна в наименованието на дружеството, в това поле се посочва вече вписаното наименование. Променените обстоятелства се 
посочват на съответните места в заявлението, а полетата, които се отнасят за обстоятелства, които не се променят, не се попълват. Когато се заявяват за 
вписване едновременно обстоятелства за заличаване и обстоятелства за вписване по едно основно поле, следва да се посочат първо обстоятелствата, които 
подлежат на заличаване със съответно отбелязване в полето за заличаване, след което се посочват обстоятелствата, чието вписване се заявява.  
  
  
  
  
 
Указания за попълване 
за вписване на обстоятелства относно действителни собственици
Б7